Diari Oficial de la Generalitat Valenciana


Sumari del DOGV 8344, del 23-07-2018 (2018/6773)

Notificació de la sentència dictada en el judici verbal número 327/2017.
------------------------------------------------------------------------

### Dades del document

Número de DOGV
:   8344

Data del DOGV
:   23-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6773


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 327/2017. [2018/6773]  
En aquest procediment de judici verbal número 327/2017, seguit a instàncies de la Comunitat de Propietaris del Carrer dels Furs Número 6 de Rafelbunyol contra María Teresa Vázquez Fernández i Pascual Zanón Paya s'ha dictat la sentència, que literalment diu el següent:  
  
  
«Sentència número 94/2018  
Massamagrell, 3 de juliol de 2018  
Carola Soria Piquer, jutgessa del Jutjat de Primera Instància i Instrucció número 1 de Massamagrell i el seu partit, he vist aquestes actuacions de judici verbal, seguides en aquest Jutjat amb el número 327/2017, a instàncies de la Comunitat de Propietaris del Carrer dels Furs Número 6 de Rafelbunyol (València), representada pel procurador dels tribunals Julio Antonio Just Vilaplana i defesa per lletrada María Luisa Gustos Gómez, contra Pascual Zanón Paya i María Teresa Vázquez Fernández, en situació legal de rebel·lia processal.  
  
Antecedents de fet  
Primer. Que l'esmentada representació de la part actora va presentar demanda de conformitat amb les prescripcions legals en què, prèvia al·legació dels fets i fonaments de dret que estimava aplicables, acabava suplicant que es dictara sentència per la qual es condemnara la part demandada al pagament de la quantitat de 2.460,00 euros, més els interessos legals i les costes del procediment. Fundava la seua acció en què els demandats, com a copropietaris de la comunitat de propietaris demandant, devia, en concepte de despeses comunes, l'import reclamat en la demanda pels períodes compresos des de l'any dos mil nou fins a l'any dos mil setze.  
Segon. Admesa a tràmit la demanda i disposada la citació a la part demandada perquè compareguera en temps i forma i la contestara, no ho va verificar, per la qual cosa va ser declarada en rebel·lia mitjançant una resolució de data sis d'octubre de dos mil dèsset.  
A instàncies de la part actora, s'ha practicat prova documental, consistent a tindre per reproduïts els documents aportats i nova documental, i les actuacions han quedat pendents d'aquesta resolució.  
Tercer. Que en la tramitació d'aquestes actuacions s'han observat les prescripcions legals.  
Dispositiva  
Estime la demanda formulada a instància de la Comunitat de Propietaris del Carrer dels Furs Número 6 de Rafelbunyol (València), representada pel procurador dels tribunals Julio Antonio Just Vilaplana, contra Pascual Zanón Paya i María Teresa Vázquez Fernández, en situació legal de rebel·lia processal i en conseqüència els condemne a pagar, a la comunitat actora, la quantia de 2.460,00 euros (dos mil quatre-cents seixanta euros), així com al pagament dels interessos corresponents a la dita quantitat des de la interposició de la demanda, i les costes processals.  
Contra aquesta resolució no es pot interposar cap recurs.  
Aquesta és la meua sentència, que jutjant definitivament en primera instància, pronuncie, mane i firme.  
  
Publicació. L'anterior sentència ha sigut llegida i publicada en el dia de la seua data per la jutgessa que la subscriu mentre celebrava audiència pública; en done fe.»  
I atés que els demandats, María Teresa Vázquez Fernández i Pascual Zanón Paya, es troben en parador ignorat, expedisc aquest edicte a fi que els valga de notificació de forma deguda.  
  
Massamagrell, 3 de juliol de 2018.- La lletrada de l'Administració de justícia: María Sofía Parrilla Galdón.